༈རྒྱ་སྟོན་དགེ་སློང་ལ་གནང་བའི་གསོལ་འདེབས། ༈ན་མོ་རཏྣ་གུ་རུ། ཐུབ་བསྟན་ནམ་མཁའི་ཁྱོན་ཡངས་དཀྱིལ་འཁོར་དུ། ། ལུང་རྟོགས་ལེགས་པའི་འོད་སྟོང་མངོན་འཕྲོ་བ། ། ཆོས་ཀྱི་རྒྱལ་མཚན་འཛིན་པ་ཉིན་མོའི་མགོན། ། དཔལ་ལྡན་བཟང་པོའི་ཞབས་ལ་གསོལ་བ་འདེབས། ། མགོན་པོ་ཁྱེད་ལ་གསོལ་བ་བཏབ་པའི་མཐུས། ། ཞིང་འདིའི་གདུལ་བྱར་གྱུར་པའི་འགྲོ་བ་རྣམས། ། རྣམ་འདྲེན་ཐུགས་རྗེས་ཡལ་བར་མི་འདོར་ཕྱིར། ། སླར་ཡང་སྤྲུལ་པའི་དཀྱིལ་འཁོར་བསྟན་དུ་གསོལ། ། རྒྱ་གར་འཕགས་པའི་ཡུལ་དུ་པཎྚི་ཏ། ། བི་བྷུ་ཏི་པའི་མཚན་དུ་གྱུར་པའི་ཚེ། ། བདག་སོགས་རྣམས་ཀྱང་ཐུགས་བརྩེས་ཉེར་བཟུང་སྟེ། ། མ་འོངས་མངོན་དགའི་ཞིང་དུ་སྐྱེ་བ་ཤོགམངྒ་ལཾ། འདིར་བརྟག་པ་བྱས་པ་ལ། དད་ལྡན་གདུལ་བྱ་རྣམས་ཀྱིས་གསོལ་བ་དྲག་ཏུ་ཐེབས་ན། འདི་ཕྱོགས་སུ་སྐུ་སྐྱེ་ཅིག་འབྱོན་པར་འདུག་ཅིང་། གསོལ་བ་མ་ཐེབས་ན། རྒྱ་གར་པཎྚི་ཏ་བི་བྷུ་ཏི་ཞེས་པའི་མཚན་འཛིན་པར་སྐྱེ་བ་བཞེས། དེར་རྗེས་མངོན་དགའི་ཞིང་དུ་འབྱོན་པ་ཞིག་ཤར་བྱུང་བས་ཡིད་ལ་ངེས་པར་མཛོད། ། ཅེས་པ་འདི་ནང་སོ་རྒྱ་སྟོན་ཆོས་རྗེ་ཞིང་རྗེས་པའི་དུས་སུ། དགེ་སློང་བློ་གྲོས་ལའོ། ལན་གཅིག་ཞུས་སོ། མངྒལཾ། ། ། །